CELEX: 32021R0910
Language: sl
Date: 2021-05-31 00:00:00
Title: Izvedbena uredba Komisije (EU) 2021/910 z dne 31. maja 2021 o uvrstitvi določenega blaga v kombinirano nomenklaturo

7.6.2021   
               
               
                  SL
               
               
                  Uradni list Evropske unije
               
               
                  L 199/4
               
            
         IZVEDBENA UREDBA KOMISIJE (EU) 2021/910
         z dne 31. maja 2021
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 31. maja 2021
            
               
                  Za Komisijo
               
               
                  V imenu predsednice
               
               Gerassimos THOMAS
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Paličice iz kermeta z enakim okroglim prečnim prerezom. Izdelki različnih dolžin in premerov so lahko polni ali perforirani s hladilnimi kanali ter imajo tope konice. Nekateri izdelki so bili morda tudi strojno obdelani (imajo posnete robove).
                        Izdelki so izdelani iz kermeta, in sicer iz sintranega kovinskega karbida na osnovi volframovega karbida s kobaltom za vezivo.
                        Izdelki se zaradi nizke stopnje predelave ter enostavne oblike lahko uporabljajo na najrazličnejše načine, na primer kot ojačitveni elementi. Če se izdelki nadalje obdelajo, se lahko uporabijo za orodje in kot orodje.
                     
                     
                        8113 00 90 
                     
                     
                        Uvrstitev opredeljujeta splošni pravili 1 in 6 za razlago kombinirane nomenklature, opomba 4 k oddelku XV ter besedilo oznak KN 8113 00  in 8113 00 90 .
                        Uvrstitev pod oznako KN 8209 00 80  kot paličice in podobno za orodje, nemontirane, iz kermetov je izključena, saj se izdelki lahko uporabljajo za orodje in kot orodje le, če so nadalje obdelani in primerni tudi za druge namene.
                        Izdelki spadajo pod tarifno številko 8113 , ki zajema kermete, neobdelane ali v obliki izdelkov, ki niso navedeni in ne zajeti na drugem mestu v kombinirani nomenklaturi (glej tudi pojasnjevalne opombe harmoniziranega sistema k tarifni številki 8113 , šesti odstavek).
                        Izdelke je zato treba uvrstiti pod oznako KN 8113 00 90  kot kermete in druge izdelke iz kermetov.